**BENDRADARBIAVIMO SUTARTIS**

2020 m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_

**Klaipėdos rajono savivaldybės administracija** (toliau – **Savivaldybė**), juridinio asmens kodas 188773688, registruota adresu Klaipėdos g. 2 LT-96130 Gargždai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktoriaus Artūro Bogdanovo, veikiančio pagal Klaipėdos rajono savivaldybės tarybos2019 m. gegužės 3 d. sprendimą Nr. T11-114, ir **Lietuvos automobilių kelių direkcija prie Susisiekimo ministerijos** (toliau – **Kelių direkcija**), juridinio asmens kodas 188710638, registruota adresu J. Basanavičiaus g. 36, LT-03109 Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal Lietuvos automobilių kelių direkcijos prie Susisiekimo ministerijos nuostatus, patvirtintus Lietuvos Respublikos susisiekimo ministro 2006 m. lapkričio 30 d. įsakymu Nr. 3-457 „ Dėl Lietuvos automobilių kelių direkcijos prie Susisiekimo ministerijos nuostatų patvirtinimo“, toliau kartu vadinamos **Šalimis**, o kiekviena atskirai – **Šalimi**, atsižvelgdamos į tai, kad:

1. *Klaipėdos r. sav. bus įgyvendinami objektai:*
* *„Valstybinės reikšmės krašto kelio Nr. 168 Klaipėda–Kretinga 9,884, 9,987, 11,540, 11,650, 13,080, 13,170, 16,750 km paprastasis remontas įrengiant autobuso laukimo paviljoną“;*
* *„Valstybinės reikšmės krašto kelio Nr. 217 Klaipėda–Jokūbavas 2,079, 8,409, 8,338 km paprastasis remontas įrengiant autobuso laukimo paviljoną“;*
* *„Valstybinės reikšmės krašto kelio Nr. 227 Klaipėda–Jokūbavas 0,767 km paprastasis remontas įrengiant autobuso laukimo paviljoną“;*
* *„Valstybinės reikšmės rajoninio kelio Nr. 2212 Klaipėda–Karklė–Dargužiai 4,473, 6,905 km paprastasis remontas įrengiant autobuso laukimo paviljoną“;*
* *„Valstybinės reikšmės rajoninio kelio Nr. 2216 Slengiai–Baukštininkai 2,740 km paprastasis remontas įrengiant autobuso laukimo paviljoną“; (vietos gali būti patikslintos paprastojo remonto aprašo rengimo metu) (toliau –* ***Projektas****);*

*b) Kelių direkcija valstybinės reikšmės krašto kelius Nr. 168 Klaipėda–Kretinga, Nr. 217 Klaipėda–Jokūbavas, Nr. 227 Klaipėda–Jokūbavas ir rajoninius kelius Nr. 2212 Klaipėda–Karklė–Dargužiai, Nr. 2216 Slengiai–Baukštininkai valdo patikėjimo teise;*

*c) Projektas bus vykdomas Kelių direkcijos patikėjimo teise valdomuose žemės sklypuose;*

*d) Projektas bus įgyvendinamas pagal Savivaldybės užsakytus ir parengtus Projekto paprastojo remonto aprašus;*

*e) Šalys įsipareigoja užtikrinti Projekto finansavimą ir patvirtina, kad yra finansiškai pajėgios įgyvendinti Projektą,*

*besivadovaudamos teisingumo, protingumo ir sąžiningumo principais, susitarė ir sudarė šią Bendradarbiavimo sutartį (toliau vadinama* ***Sutartimi):***

**I. SUTARTIES DALYKAS**

* 1. Sutarties dalykas yra Šalių bendra veikla ir bendri įsipareigojimai bei prisiimtų įsipareigojimų vykdymas tinkamai ir laiku, įgyvendinant Projektą.
1. Ši Sutartis yra sudaroma siekiant nustatyti Projektui įgyvendinti reikalingų Šalių įnašų, teisių, pareigų, atsakomybės ir Projekto rezultatų paskirstymą bei tęstinės veiklos po Projekto užbaigimo vykdymą.
2. Šia Sutartimi Šalys, kooperuodamos savo darbą, žinias ir žmogiškuosius išteklius, įsipareigoja bendrai veikdamos rengtis Projekto įgyvendinimui, įgyvendinti Projektą bei užtikrinti Šalims tenkančios tęstinės veiklos po Projekto užbaigimo vykdymą.
3. Projektas bus įgyvendinamas Kelių direkcijos su tiekėjais ir Savivaldybės su tiekėjais sudarytų sutarčių pagrindu:
	1. valstybinės reikšmės krašto kelių Nr. 168 Klaipėda–Kretinga 9,884 (320945 6188408), 9,987 (320980 6188504), 11,540 (321790 6189827), 11,650 (321849 6189919), 13,080 (322835 6190903), 13,170 (322919 6190936), 16,750 km (325197 6193530), Nr. 217 Klaipėda–Jokūbavas 2,079 (325514 6180149), 8,409 (329192 6185289), 8,338 km (329158 6185227), Nr. 227 Klaipėda–Jokūbavas 0,767 km (325065 6176966) ir Nr. 2212 Klaipėda–Karklė–Dargužiai 4,473 (323498 6181297), 6,905 km (323799 6183648), Nr. 2216 Slengiai–Baukštininkai 2,740 km (325998 6183072) (vietos gali būti patikslintos paprastojo remonto aprašų rengimo metu) paprastasis remontas įrengiant autobuso laukimo paviljoną, įskaitant paprastojo remonto aprašų parengimą, statybos darbus, Projekto statybos darbų techninę priežiūrą ir su ja susijusius laboratorinius tyrimus ir bandymus, geodezinių nuotraukų, sklypų ir statinių kadastrinių matavimų bylų parengimą pagerintam turtui (esant poreikiui).

**II. ŠALIŲ PAREIŠKIMAI, GARANTIJOS IR ĮSIPAREIGOJIMAI**

1. Kelių direkcija ir Savivaldybė kiekviena atskirai savo vardu pareiškia ir garantuoja, kad:
	1. ji, vadovaudamasi Lietuvos Respublikos ir Europos Sąjungos teisės aktais bei kitais Šalių veiklą reglamentuojančiais dokumentais, turi teisę sudaryti ir vykdyti šią Sutartį pagal joje numatytas sąlygas;
	2. ji atliko visus teisinius veiksmus, kurie turėjo būti atlikti iki šios Sutarties sudarymo, būtinus Sutarties tinkamam sudarymui, galiojimui ir vykdymui;
	3. sudarydama Sutartį ir vykdydama iš jos kylančius įsipareigojimus, ji nepažeis jos saistančių įsipareigojimų, sutarčių, kitų dokumentų ir teisės aktų nuostatų;
	4. ji yra susipažinusi su savo teisėmis ir pareigomis įgyvendinant Projektą ir laikysis visų su Projekto įgyvendinimu susijusių ir šia Sutartimi prisiimtų bei teisės aktuose nustatytų įsipareigojimų;
	5. įgyvendindamos Projektą, įsipareigoja Projekto įgyvendinimui skirti atsakingus darbuotojus, bendradarbiauti, konsultuotis bei teikti viena kitai informaciją apie Projekto įgyvendinimo eigą.
2. Šalys įsipareigoja užtikrinti, kad šiame skyriuje išdėstyti jų pareiškimai, garantijos ir įsipareigojimai išliks teisingi ir galiojantys iki visiško šios Sutarties įvykdymo.
3. Kelių direkcija ir Savivaldybė susitaria, kad už tinkamą Projekto įgyvendinimą prieš trečiuosius asmenis atsižvelgiant į susiklosčiusią situaciją kiekviena Šalis atsako pagal savo prisiimtus įsipareigojimus.
4. **Savivaldybė įsipareigoja:**
	1. organizuoti ir finansuoti Projekto paprastojo remonto aprašų parengimą;
	2. pateikti parengtus Projekto paprastojo remonto aprašus Kelių direkcijai įvertinti;
	3. rengti Projekto įgyvendinimo darbų atlikimo viešojo pirkimo dokumentus ir Lietuvos Respublikos viešųjų pirkimų įstatyme bei kituose teisės aktuose perkančiajai organizacijai numatytomis teisėmis, pareigomis ir atsakomybe įvykdyti viešąjį pirkimą, parinkti laimėtoją bei pasirašyti su juo sutartį;
	4. organizuoti ir finansuoti Projekto statybos darbus, įskaitant geodezinių nuotraukų, sklypų ir inžinerinių statinių, kuriuose vyko statybos darbai, kadastrinių matavimų bylų parengimą pagerintam turtui (esant poreikiui);
	5. organizuoti ir finansuoti Projekto statybos darbų užbaigimo procedūras teisės aktų nustatyta tvarka;
	6. nedelsiant informuoti Kelių direkciją, jeigu dėl pasikeitusių aplinkybių tampa finansiškai nepajėgi įgyvendinti savo Projekto dalį;
	7. gavusi Kelių direkcijos prašymą, ne vėliau, kaip per 20 kalendorinių dienų pateikti Kelių direkcijai pagrįstų įrodymų, kad yra finansiškai pasirengusi įgyvendinti savo Projekto dalį;
5. **Kelių direkcija** **įsipareigoja:**
	1. parengti Projekto projektavimo užduotis (esant poreikiui);
	2. įvertinti Savivaldybės pateiktus Projekto paprastojo remonto aprašus, juos patvirtinti arba pateikti Savivaldybei korekcijoms atlikti;
	3. organizuoti ir finansuoti Projekto techninę priežiūrą bei atlikti su ja susijusius laboratorinius tyrimus ir bandymus;
6. Sutarties 8.1, 8.4 ir 9.3 punktuose numatyti Šalių įsipareigojimai yra esminės Sutarties sąlygos.

**III. ŠALIŲ ATSAKOMYBĖ**

1. Šalys už Sutartyje nustatytų pareigų vykdymą atsako teisės aktų nustatyta tvarka.
2. Šalys įsipareigoja visus Projekto pakeitimus, turinčius įtakos kitos šalies įsipareigojimams ir teisėms, derinti rašytiniu tarpusavio susitarimu.
3. Šalys sutaria vienašališkai nepriimti jokių sprendimų, nutarimų ir pan., kurie nutrauktų, sustabdytų ar pakeistų Sutarties vykdytinus įsipareigojimus, t. y. susitarimai, kurie nutraukia, sustabdo, keičia, papildo Sutarties sąlygas, galios tik tuo atveju, jei bus raštu patvirtinti abiejų Šalių.
4. Jei dėl kažkurios Šalies kaltės tenka apmokėti netinkamomis finansuoti pripažintas išlaidas, tokias išlaidas apmoka dėl minėtų išlaidų atsiradimo kalta Šalis.
5. Šalys susitaria, kad Savivaldybei neįvykdžius įsipareigojimų, numatytų Sutarties 8 ir 16 punktuose, Savivaldybė atlygina Kelių direkcijai visus patirtus nuostolius ir turėtas išlaidas, susijusias su konkretaus įsipareigojimo nevykdymu.

**IV. IŠLAIDŲ APMOKĖJIMAS**

1. Savivaldybė įsipareigoja Projektą finansuoti savivaldybės biudžeto lėšomis, išskyrus Projekto techninę priežiūrą (9.3 punktas).
2. Kelių direkcija įsipareigoja finansuoti Kelių priežiūros ir plėtros programos lėšomis 9.3 punkte nurodytą Projekto techninę priežiūrą.
3. Šalys susitaria, kad neatlygins viena kitos turėtų išlaidų, susijusių su Projekto finansavimu, išskyrus atvejį, numatytą Sutarties 15 punkte.

**V. BENDRADARBIAVIMO SUTARTIES PAGRINDU SUKURTAS IR (AR) PAGERINTAS TURTAS**

1. Šalys sutaria, kad Sutarties pagrindu nėra sukuriama bendroji dalinė nuosavybė.
2. Užbaigus Projektą, Kelių direkcija patikėjimo teise valdo visą Projekto metu pagerintą turtą.

**VI. TĘSTINĖ VEIKLA PO PROJEKTO UŽBAIGIMO**

1. Pabaigus Projektą, Šalys įsipareigoja kiekvienai iš Šalių Bendradarbiavimo sutarties pagrindu tenkantį turtą prižiūrėti tinkamai ir kitai Šaliai dėl to jokių teisių ir (ar) pareigų neatsiranda.

**VII. SUTARTIES PAKEITIMAI**

1. Šios Sutarties pakeitimai galimi tik raštu dėl to sutarus abiem Šalims.
2. Sutarties pakeitimas yra įforminamas kaip papildomas susitarimas pakeisti Sutartį ir pasirašomas Šalių įgaliotų atstovų.

**VIII. SUTARTIES GALIOJIMAS IR PABAIGA**

1. Sutartis įsigalioja nuo tos dienos, kai ją pasirašo abi Sutarties Šalys. Sutartis galioja, kol Šalys įgyvendina Projektą ir įvykdo visus kitus Sutartyje nurodytus įsipareigojimus arba iki Sutarties nutraukimo.
2. Sutartis gali būti nutraukta Šalių abipusiu rašytiniu susitarimu.
3. Sutartis gali būti nutraukta vienašališkai, įspėjus prieš 30 (trisdešimt) kalendorinių dienų vienai šaliai padarius esminį Sutarties pažeidimą.
4. Savivaldybei neįvykdžius įsipareigojimų, numatytų Sutarties 8 punkte, Kelių direkcija, įspėjusi prieš 30 (trisdešimt) kalendorinių dienų, turi teisę nutraukti Sutartį ir reikalauti iš Savivaldybės atlyginti patirtus nuostolius ir visas su Projekto įgyvendinimu susijusias Kelių direkcijos turėtas išlaidas.

**IX. BAIGIAMOSIOS NUOSTATOS**

1. Nei viena iš Šalių negali perleisti savo teisių ir pareigų pagal šią Sutartį be išankstinio kitos Šalies sutikimo.
2. Visi Sutartyje numatyti pranešimai laikomi įteiktais, jei jie įteikiami tiesiogiai Šalies įgaliotam atstovui ar išsiunčiami paštu registruotu laišku šioje Sutartyje nurodytais Šalių adresais. Jei Šalis neinformavo kitos Šalies apie savo adreso pasikeitimą, pranešimai, išsiųsti pagal paskutinį žinomą adresą, laikomi įteiktais tinkamai.
3. Visų Projektui įgyvendinti reikalingų dokumentų derinimo, Sutartyje nurodytų sutikimų, pritarimų terminas negali būti ilgesnis kaip 10 darbo dienų nuo šių dokumentų, pranešimų gavimo dienos. Jei per šį terminą, negaunama raštiškų pastabų, laikoma, kad dokumentai suderinti, sutikimai, pritarimai gauti.
4. Šalys susitaria laikyti konfidencialia visą su Sutartimi susijusią informaciją ir neatskleisti jos jokiems tretiesiems asmenims be išankstinio kitos Šalies sutikimo, išskyrus atvejus, kai šios informacijos atskleidimo reikalauja teisės aktai ir tai būtina tinkamam šios Sutarties įgyvendinimui.
5. Jeigu kuri nors Sutarties nuostata yra arba tampa iš dalies arba visai negaliojanti, ji nedaro negaliojančių kitų Sutarties nuostatų. Tokiu atveju negaliojančią nuostatą Šalys susitaria pakeisti teisiškai veiksminga norma, kuri, kiek tai įmanoma, turėtų tą patį teisinį ir ekonominį efektą, kaip ir negaliojanti nuostata. Kartu su šia Sutartimi sudaromi priedai turi tokią pačią teisinę galią kaip ir Sutartis.
6. Bet koks ginčas, nesutarimas ar reikalavimas, kylantis iš Sutarties ar susijęs su ja, jos pažeidimu, nutraukimu ar negaliojimu, Sutarties sąlygų nevykdymu ar netinkamu vykdymu, turi būti sprendžiamas derybomis. Nepavykus susitarti taikiai, ginčas sprendžiamas įstatymų nustatyta tvarka teisme, kurio veiklos teritorijai yra priskirta Kelių direkcijos buveinė.
7. Šalys patvirtina, kad yra susipažinę su savo teisėmis ir pareigomis įgyvendinant Projektą.
8. Šalių atstovams yra žinoma, kad Šalių ir (ar) jų atstovų, kitų Sutartyje nurodytų asmenų duomenys, būtini tinkamam Sutarties sudarymui ir įvykdymui, yra tvarkomi be atskiro jų sutikimo.
9. Sutartis pasirašyta dviem egzemplioriais, po vieną kiekvienai Šaliai. Visi Sutarties egzemplioriai turi vienodą teisinę galią. Visi Sutarties priedai laikomi neatskiriama Sutarties dalimi. Šalys pasirašo kiekviename Sutarties lape.

**X. SUTARTIES ŠALYS**

|  |  |
| --- | --- |
| Klaipėdos rajono savivaldybės administracija Klaipėdos g. 2 LT-96130 GargždaiĮstaigos kodas 188773688Atsiskaitomoji sąskaita:LT14 4010 0402 0031 4539Luminor Bank AS Telefonas (8 46) 452 545El. paštas: savivaldybe@klaipedos-r.ltKlaipėdos rajono savivaldybės administracijos direktorius Artūras Bogdanovas | Lietuvos automobilių kelių direkcijaprie Susisiekimo ministerijosJ. Basanavičiaus g. 36, LT-03109 VilniusĮstaigos kodas 188710638Atsiskaitomoji sąskaita:LT37 7300 0100 0245 6303AB „Swedbank“Telefonas (8 5) 232 9600El. paštas: lakd@lakd.ltLietuvos automobilių kelių direkcijos prie Susisiekimo ministerijos |